

Litija, 1. 9. 2019

Dan pi na Gimnaziji Litija

**Pravila tekmovanja**

Prireditev bo potekala na Gimnaziji Litija v petek, 13. 3. 2020, v dopoldanskem času.

Na obeh tekmovanjih lahko sodelujejo prijavljeni učenci in dijaki. Tekmovalec sodeluje na enem od spodaj opisanih tekmovanj. S prijavo tekmovalec soglaša z objavo rezultatov in slik. Osnovni cilj tekmovanja je preizkus ustvarjalnosti in spomina ter druženje.

**A) Tekmovanje v recitiranju decimalk števila pi**

Tekmovalci bodo posamezno tekmovali v recitiranju decimalk števila pi. Zmaga tisti tekmovalec, ki na pamet recitira največ decimalk. V primeru neodločenega izida o zmagovalcu odloči najhitrejši čas, ki ga je tekmovalec potreboval za recitiranje.

Tekmovalec mora govoriti jasno in razločno. V želji, da se izognemo nejasnim odgovorom, bomo recitiranje snemali. Pravilnost recitiranih decimalk bo ugotavljala komisija.

Vrstni red nastopa tekmovalcev se določi z žrebom.

**B) Tekmovanje v pisanju piezije**

Piezija mora biti napisana v slovenskem jeziku. Avtor je lahko eden.

Piezija pomeni tvorjenje poezije na decimalke števila pi. Število črk v posamezni besedi je enako zaporedni decimalki števila pi. Števko nič preskočimo.

Primer:

*Oba v temi s srcem poslušava ob*

*sijaju zvezd tih šepet veličine,
brezmejne širjave valovanja rek.*

3,141592 65358 9793

Vsaka oddana piezija mora biti avtorsko delo.

Komisija bo ocenjevala izvirnost, smiselnost, slog in dolžino pesmi.

Tekmovanje bo časovno omejeno. Tekmovalci se lahko pripravijo prej, vendar v tekmovalnem prostoru **ne smejo imeti nobenih pripomočkov**. Svojo piezijo bodo zapisali na list in oddali komisiji. Član komisije je lahko tudi zunanji učitelj.

**C) Razglasitev rezultatov in nagrade**

Po zaključku tekmovanja se razglasi, nagradi in **objavi:**

* prve tri najboljše tekmovalce v recitiranju decimalk števila pi;
* prve tri najboljše tekmovalce v pisanju piezije.

Uradni del tekmovanja se fotografira, fotografije so objavljene na spletni in facebook strani Gimnazije Litija in promocijskem gradivu Gimnazije Litija.

Za vprašanja smo dosegljivi na urska.pisek1@guest.arnes.si

Organizatorji:

Urška S. Pišek, Natalija Zver in dijaki ITS – Podjetništvo 3. letnik

Ravnateljica: Vida Poglajen